CELEX: 32015R0917
Language: da
Date: 2015-06-15 00:00:00
Title: Kommissionens gennemførelsesforordning (EU) 2015/917 af 15. juni 2015 om ændring af bilag I til Kommissionens forordning (EU) nr. 206/2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater for så vidt angår Bangladesh (EØS-relevant tekst)

16.6.2015   
               
               
                  DA
               
               
                  Den Europæiske Unions Tidende
               
               
                  L 149/11
               
            KOMMISSIONENS GENNEMFØRELSESFORORDNING (EU) 2015/917
      af 15. juni 2015
      om ændring af bilag I til Kommissionens forordning (EU) nr. 206/2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater for så vidt angår Bangladesh
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Rådets direktiv 2004/68/EF af 26. april 2004 om dyresundhedsbestemmelser for import til og transit gennem Fællesskabet af visse levende hovdyr, om ændring af direktiv 90/426/EØF og 92/65/EØF og om ophævelse af direktiv 72/462/EØF (1), særlig artikel 3, stk. 1, første og andet afsnit, og
      ud fra følgende betragtninger:
      
                  (1)
               
               
                  Ved direktiv 2004/68/EF er der bl.a. fastsat dyresundhedsmæssige betingelser for import til og transit gennem Unionen af levende hovdyr. I henhold til disse betingelser er import til og transit gennem Unionen af levende hovdyr kun tilladt fra tredjelande, der er opført på en liste opstillet af Kommissionen.
               
            
                  (2)
               
               
                  Ved Kommissionens forordning (EU) nr. 206/2010 (2) er der bl.a. fastsat betingelser for indførsel til Unionen af sendinger af levende hovdyr, som den pågældende bestemmelsesmedlemsstat tillader, og som kommer fra og er bestemt til et godkendt organ, institut eller center. Forordningens artikel 3a, stk. 1, litra b), indeholder bestemmelser om opstilling af lister over tredjelande, tredjelandsområder eller dele heraf, hvorfra sendinger af sådanne dyr kan indføres til Unionen.
               
            
                  (3)
               
               
                  I henhold til forordning (EU) nr. 206/2010 kan medlemsstaterne kun tillade indførsel af sådanne sendinger til deres område, hvis de pågældende medlemsstater har foretaget en vurdering af den dyresundhedsmæssige risiko, som hver sending medfører, og hvis tredjelandet er opført på en af de lister, som er omhandlet i artikel 3a, stk. 1, litra b).
               
            
                  (4)
               
               
                  Cypern har meddelt Kommissionen og de øvrige medlemsstater i Den Stående Komité for Planter, Dyr, Fødevarer og Foder, at landet ønsker at give tilladelse til indførsel af én sending af levende hovdyr af Elephas ssp. fra et godkendt organ, institut eller center i Bangladesh til et godkendt organ, institut eller center i Cypern.
               
            
                  (5)
               
               
                  Cypern har foretaget en vurdering af den dyresundhedsmæssige risiko, som den pågældende sending medfører, og yderligere vurderet, hvorvidt organet, instituttet eller centret i Bangladesh opfylder de betingelser, der er fastsat i artikel 3c, stk. 2, i forordning (EU) nr. 206/2010, med et tilfredsstillende resultat.
               
            
                  (6)
               
               
                  Da Bangladesh ikke er opført som et tredjeland, fra hvilket sendinger af disse dyr kan indføres til Unionen, på nogen af de lister, som er omhandlet i artikel 3a, stk. 1, litra b), i forordning (EU) nr. 206/2010, har Cypern anmodet om, at Bangladesh bliver tilføjet på listen over tredjelande, tredjelandsområder og dele heraf i del 1 i bilag I til forordning (EU) nr. 206/2010 for at tillade indførsel af levende hovdyr af Elephas ssp. fra et godkendt organ, institut eller center i Bangladesh til et godkendt organ, institut eller center i Cypern.
               
            
                  (7)
               
               
                  I betragtning af den dyresundhedsmæssige situation i Bangladesh og vurderingen af den dyresundhedsmæssige risiko i forbindelse med den pågældende sending og af, hvorvidt organet, instituttet eller centret i Bangladesh opfylder Unionens betingelser, bør tilladelsen kun gælde for en del af Bangladeshs område.
               
            
                  (8)
               
               
                  Listen over tredjelande, tredjelandsområder eller dele heraf i del 1 bilag I til forordning (EU) nr. 206/2010 bør derfor ændres, således at der for en begrænset tidsperiode tilføjes oplysninger om Bangladesh med henblik på kun at tillade indførsel af levende hovdyr af Elephas ssp. fra et godkendt organ, institut eller center i Bangladesh til et godkendt organ, institut eller center i Cypern.
               
            
                  (9)
               
               
                  Del 1 i bilag I til forordning (EU) nr. 206/2010 bør derfor ændres i overensstemmelse hermed.
               
            
                  (10)
               
               
                  Da anmodningen fra Cypern kun vedrører én bestemt sending, bør tilladelsen kun gives for en begrænset tidsperiode for at tillade denne ene indførsel af levende hovdyr af Elephas ssp. til Cypern.
               
            
                  (11)
               
               
                  Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
               
            VEDTAGET DENNE FORORDNING:
      Artikel 1
      I del 1 i bilag I til forordning (EU) nr. 206/2010 tilføjes følgende oplysninger om Bangladesh før oplysningerne om Canada:
      
         
                     »(BD) Bangladesh (******)
                     
                  
                  
                     BD-0
                  
                  
                     Område svarende til Chittagong Safari Park
                  
                  
                     TRE-A (*******)
                     
                  
                  
                      
                  
                  
                      
                  
               
      Artikel 2
      Denne forordning træder i kraft dagen efter offentliggørelsen i Den Europæiske Unions Tidende.
      Den anvendes indtil den 17. august 2015.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 15. juni 2015.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 139 af 30.4.2004, s. 321.
      
         (2)  Kommissionens forordning (EU) nr. 206/2010 af 12. marts 2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater (EUT L 73 af 20.3.2010, s. 1).
      
         (******)  Disse oplysninger anvendes indtil den 17. august 2015.
      
         (*******)  Udelukkende for levende hovdyr af Elephas ssp. fra et godkendt organ, institut eller center i Bangladesh til et godkendt organ, institut eller center i Cypern.«